53 50 61 66\nAyurvedisk og fysiurgisk massør. Skadesterapeut\nMit navn er Rita Murauskiene. Jeg har taget min uddanelse ved Klinik Tengbjerg Massørskolen, som er godkendt af:\nWorld massage federation (WMF).\nTlf.: 52 65 16 68 (Tlf. Tid 8:00-9:00 og 12:00-12.30. Hvis jeg ikke svarer, så send en SMS, så svarer jeg hurtigst muligt.)\nAdr.: Løjtoftevej 22, 4900 Nakskov, i Fitness-Nakskov.\nAyurveda massage er en indisk massage der er baseret på principperne i Ayurveda. Ayurveda betyder livets videnskab og er en 2500 år gammel visdom, der er baseret på en antagelse om, at sygdom er en ubalance i kroppen. Denne massage hedder Abhyanga og er den mest helhedsorienterede massage indenfor Ayurveda.\nDen ayurvediske massage er yderst effektiv, den virker ekstremt afstressende på krop og sind. Behandlingen er blid, og udføres med lange, rolige gentagne strøg med hjælp fra lun olie i rigelige mængder. Det primære formål med denne massage er at berolige nervesystemet og give velvære.\nDer trykkes ikke hårdt, men massagen har en dybdevirkende effekt i kraft af sin måde at berolige nervesystemet på. Ved den blide facon opnåes en afstressende effekt på krop og sind, næsten som en dyb hviletilstand, og vejrtrækningen bliver ofte roligere og dybere. Det er en måde hvor man, uden anstrengelse, kan tømme sindet for tanker for en stund.\nUnder massagen ligger man på et opvarmet underlag, rummet er lunt, olien er behageligt opvarmet, og man er dækket af lagen og tæppe. Massagen udføres med gentagne, rolige bevægelser, og foretages mere af håndfladerne end af fingrene, og særlige områder på kroppen får særlig opmærksomhed: hoved, ører, fødder og lænd samt visse vitale energi-punkter på kroppen.\nDer er stor begejstring for denne massageform fra dem, der har modtaget den.\nDe vigtigste virkninger af den ayurvediske oliemassage:\nfår nervesystemet til at falde til ro\nløsner op for stress og spændinger\nhjælper mod bekymring, nervøsitet, frygt og usikkerhed\ngiver en dyb velværefølelse\ngiver bedre nattesøvn\nbevarer huden blød, glat og spændstig.\nEn velegnet massage for de allerfleste!\nFysiurgisk massage har flere formål. Den kan virke afslappende – eller stimulerende på musklerne. Massagen kan forebygge ømme, spændte muskler. Massagen kan løsne spændte muskler og fjerne myoser. Affaldsstoffer og muskelsyre kan dermed komme over i blodbanen og udskilles ved vandladning. Derfor er det ekstra vigtigt at drikke ekstra væske efter endt behandling.\nJeg kan kombinerer min fysiurgiske massage med behandling af triggerpunkter, cupping, IMS akupunktur og kan også strække og afspænde led. Desudent tilpasser jeg massagen efter din krop – og dine ønsker.\nHelkropsmassage på speciel briks med hul til maven og barmen, udført af lægeeksamineret massør. Under massagen fokuseres der på:\n1) Bindevæv og led bliver løsere\nHormonet relaxin udskilles i kroppen fra omkring uge 10. Hormonet har en blødgørende virkning på alt bindevæv i kroppen, så bækkenet bliver forberedt på, at kunne give efter, når du føder. Bivirkningen er dog, at alt andet bindevæv også bliver blødere. Dette medfører at led kan skride eller bliver uhensigtsmæssigt smidige. Dette har jeg fokus på under massagen.\n2) Trykket på led og lænd øges\nTyngdepunktet i kroppen ændres, mens maven vokser og samtidigt øges trykket på kroppens led. Dette kan give uhensigtsmæssige svaj i lænden for at holde balancen. Samtidigt udsættes kroppens øvrige led for en ekstra belastning i takt med at barnet vokser. I massagen er der fokus på de led der bliver ekstra belastet.\n3) Kroppens naturlige lymfedrænage bliver mindre effektiv\nBenene og resten af kroppen kan hæve under graviditeten, da kroppens naturlige lymfedrænage bliver mindre effektiv. Samtidigt begynder kroppen at tilbageholde mere vand under graviditeten. Massagen hjælper kroppen med at komme af med overskudsvæske der er ophobet i kroppen.\n4) Bækken og underliv\nBækkenet og hele underlivsområdet belastes ekstra under graviditeten og massagen fokuserer derfor på hele bækkenet. Der sker store forandringer i bækkenet og underlivet. Disse forandringer kan medføre uhensigtsmæssige spændinger. Under graviditeten kan der opstå spændinger forskellige steder i bækkenet og massagen tilpasses derfor dine behov og ønsker.\nMassage sætter gang i fordøjelsen. Mange oplever at maven rumler under afslutningen af massagen, fordi den forøgede blodcirkulation i kombination med den afslappede tilstand gør, at maven arbejder som den skal.\nMassage anbefales under hele graviditeten, hvis mor og barn skal have de bedst mulige betingelser.\nSportsmassage er både for dig, som motionerer på fritidsplan og for dig, som træner intensivt og ofte. Hovedformålet med sportsmassage er at afhjælpe stress og spændinger, som ophobes i kroppens bløde væv under fysisk aktivitet. Sportsmassage kan også bidrage til at løsne anspændte muskler, lindre hævelse og samtidig minimere risikoen for skader.\nHot stone Massage, hvor de opvarmede lavasten placeres på din ryg, i dine hænder og imellem dine tæer. Stenene masserer dine ben, arme, ansigt. ryg, skuldre, nakke. Undervejs placeres stenene på din krop og opvarmes igen. En dyb forkælelse for krop og sjæl.\nHvor stammer hot stone massage fra?\nHot stones eller varme sten har været brugt i årtusinder, som en del af helbredelse. F.eks. er der tradition for brug af varme sten i Kina, som på så mange områder har inspireret Vesten med alternativ behandling. Også indianere i Amerika har brugt hotstones til behandling og helbredelse.\nHvordan virker hot stone massage?\nNår de varme sten ligger på din muskulatur, varmes vævet op og den følgende udvidelse af blod- og lymfekar, giver fornyet blodgennemstrømning og har en lindrende effekt på spændt og øm muskulatur.\nCirkulation og flow\nUanset om du leder efter en dejlig wellnessoplevelse eller ønsker lindring, er hotstone massage en uovertruffen luksusbehandling.\nPrisen er lidt højere end ved almindelig massage, da vi bl.a. bruger en del ekstra tid på omhyggelig rengøring af sten efter brug. Men jeg garanterer det er det hele værd!\nDesuden kan jeg kombineres med sports- eller wellnessmassage, så du får den mest perfekte massage, du kunne ønske.\nIMS akupunktur (Intra Muskulær Stimulering) er primært beregnet til kroniske smertelidelser, der beror på en malfunktion af det perifere nervesystem og dermed en effektiv behandling til kroniske smerter af neuropatisk oprindelse.\nVed indstikning af tynde akupunktur nåle i hud og muskler stimuleres nervesystemet. Dette medfører en lokal øget blodgennemstrømning samt udskillelse af smertedæmpende hormoner. Hvilket resulterer i muskelafslapning, smertedæmpning og dermed facilitering af naturlige helingsprocesser.\nDer behandles oftest med 6-12 nåle, og varigheden af behandlingen er på 15-20 min. Doseringen af stimulation kan progredieres med nålemanipulation eller elektrostimulation.\nAkupunktur benyttes til en lang række af akutte og kroniske sygdomme og lidelser.\nMuskelafslapning ved smerter og spændinger.\nRyg-, nakke- og iskiassmerter.\nFibersprængning eller trælår.\nBetændelses- og irritationstilstande i sener og led. F.eks tennis-/golfalbue, løberknæ, hælspore)\nBækkensmerter (også ifm. graviditet, der behandles dog ikke de 3 første mdr. af graviditeten).\nDe fleste undersøgelser indikerer, at en serie af behandlinger giver optimal effekt. Indledningsvis gives 3-6 behandlinger, derefter vurderer man, om der er effekt af behandlingen. Ved f.eks. smertereduktion, bedre funktion eller bedre søvn, gives der yderligere 3-6 behandlinger for at sikre optimal udbytte af behandlingen. Karakteristisk for behandling med akupunktur er en langsomt indsættende, men til gengæld længerevarende effekt, som kan være signifikant i op til 6 mdr. efter en serie af behandlinger.\nCupping terapi er en form for alternativ behandling, som oprindeligt stammer fra Kina. Behandlingen foregår ved, at en eller flere cupper bliver placeret på kroppen, for eksempel på ryggen, benene eller skuldrene. Enten med varme eller tryk bliver huden under cupperne så ”suget” op i cupperne grundet undertryk og skaber et vakuum.\nCupping er blevet en ganske populær alternativ behandlingsform både i Danmark og i udlandet. Senest er det blevet omtalt i de danske medier under OL i Rio 2016, hvor det kunne ses, at flere elite sportsudøvere som for eksempel medaljevindende svømmer Michael Phelps brugte cupping i sine forberedelser til de olympiske lege.\nDet vakuum, som skabes i cupperne, virker som en dybdegående massage. Cupping kan ud over at hjælpe dine muskler med at slappe af og virker derved afspændende, også være medvirkende til at øge blodcirkulationen og styrke immunforsvaret. Cupping kan blandt andet hjælpe mod hovedpine eller migræne, modhjælpe muskelømhed, musearm, ledsmerter, spændinger i nakke og skuldre og myoser. Cupping kan hjælpe med at åbne ”blokerede” områder i kroppen, sådan at affaldsstofferne i kroppen kan ledes bort, og du kan opnå fornyet energi.\nCupping kan med fordel bruges af både sportsudøvere, og folk som ønsker at øge blodcirkulationen eller styrke immunforsvaret. Behandlingen kan samtidig bruges sammen med andre alternative behandlingsformer som for eksempel akupunktur i en kombinationsbehandling. Cupping kan med fordel også bruges til personer, som lider af nåleskræk, og derfor ikke kan eller ikke ønsker at modtage akupunktur. Cupping er en mild behandlingsform, som ikke gør ondt. Det føles faktisk bare, som en helt almindelig massage.\nEn cupping behandling varer op til 30 - 60 minutter. Først masseres de berørte områder og smøres ind i olie. Herefter sættes cupperne på. En cup sidder normalt på huden i cirka 15 minutter, inden de igen fjernes. Behandlingen afsluttes med let massage af de behandlede områder. Jeg vil samtidig gøre opmærksom på, at man oftest vil få nogle tydelige mærker, hvor cupperne har siddet på huden efterfølgende. Det sker, fordi blodet stiger op til overfladen i huden og er helt normalt efter en behandling. Det er ganske ufarligt, og kan ses i større eller mindre grad hos de fleste klienter 1-6 dage efter endt behandling.\nHonningmassage stammer oprindeligt fra Tibet, hvor tibetaner brugte den terapeutisk allerede for 1000 år siden.\nHonning er et af naturens bedste redskaber både til helbredelse og et smukt udseende.\nMed de mange, ca. 60 forskellige mineraler, antioxidanter, proteinstoffer, aminosyrer, vitaminer m.m., har honning en desinficerende virkning på kroppen. Den hæmmer og dræber bakterier og nogle svampe.\nHonning øger blodcirkulationen i væv, hud og muskler. Ved massagen trænger den ind i huden, og til blodbaner, og indgår i stofskiftet. Den er med til at afgifte kroppen, styrke immunforsvaret og har en positiv indflydelse på hele nervesystemet.\nHonning har en helbredende virkning på vores organisme, og en kosmetisk effekt på huden. Den renser og nærer huden og efterlader den silkeblød og glat, samtidig med at den øger hudens elasticitet.\nHonning er den mest bedste og effektive midler mod cellulitis.\nHonningmassagen fjerner træthed, lindrer smerter i muskler og led. Den giver energi og genoplader kroppens fysiske organer.\nObs. Honningmassage anbefales ikke for gravide eller for dem der er allergisk over for honning.\nAROMA MASSAGE - Giv dig selv et pusterum\nMan behøver ikke have et specifikt fysisk problem for at nyde godt af en Aroma Massage. Denne massage handler primært om at pleje sit velvære og forkæle sig selv.\nI Aroma-massagen bruges virkningen af æteriske olier til stimulering og afspænding. Duftstoffer fra blomster, blade, planter og rødder har hver især specifikke egenskaber som påvirker vores hormonelle system og som optages af vores hud og gennem vores lunger.\nMassagen er en kombination af flere teknikker og i samspil med skøn musik og varm olie skabes det en afstressende atmosfære, som genopretter balancen i både krop og sind.\nI klinikken findes flere olier du selv kan vælge mellem.\nSKADEBEHANDLING AF MUSKLER\nSkadebehandling består af massage og udspænding af de ramte muskler og sener, samt at hjælpe de muskler, som overtager belastningen fra det skadede område.\nFor at opnå en effektiv skadesbehandling er det vigtigt af få genoptrænet de beskadigede muskler/strukturer 48 timer efter, skaden er opstået.\nDet er en god idé med træningsterapi, som giver vejledning omkring øvelserne til selve genoptræningen.\nI hvert enkelt tilfælde er det vigtigt, du har haft kontakt til din egen læge.\nHer er nedenstående gode råd, når en skade opstår:\n(bruges også, når man får den første muskelsmerte i kroppen f.eks. iskias)\nFørstehjælpen til de akutte skader er RICE-behandlingen.\nR = Ro, stop aktiviteten, aflastning\nI = Is, nedkøling\nC = Compression, tryk/stram forbinding med et kraftigt elastikbind\nE = Elevation, op i vejret med det skadede område\nFor ikke at forværre skaden, skal det skadede område straks skånes. Smerter bør tages alvorligt, fordi de er kroppens advarselssignal. Så stop aktiviteten med det samme!\nNedkøling er næste punkt på listen. Læg is på skaden ca. 30 minutter i timen de første seks timer. Ved større skader køles herefter regelmæssigt i det første døgn.\nVær opmærksom på, at kuldens virkning kun er forholdsvis overfladisk og derfor har den mest til formål at give smertelindring.\nCompression betyder tryk udefra og det er det vigtigste led i arbejdet med at begrænse blødningen. Trykket forhindrer effektivt udsivningen af blod.\nSå der skal tryk på de første 24 til 36 timer, evt. længere tid, hvis der fortsat er tendens til øget hævelse.\nElevation betyder løft/hæv det skadede område i vejret. Det sænker blodtrykket i skadeområdet og risikoen for udsivning af blod mindskes. Skal elevationen virke, skal skaden løftes, så den er over hjertehøjde. Gerne 30cm eller mere over hjertet, fordi der så sker en større reduktion af blodtrykket. Jo mindre tryk – jo mindre hævelse.\nKulde bruges til alle akutte skader, hvor der er risiko for en blødning inde i vævet.\nDet drejer sig typisk om:\nForstuvninger og forvridning af led\nSlag eller stød mod muskulaturen.\nSådan bruger du kulde:\nBrug koldt vand i en spand, hvor det skadede sted kan stikkes ned og dækkes af vand.\nPlacer et vådt håndklæde på eller omkring området.\nLæg isterninger, frosne grøntsager eller andet i et viskestykke og placer det på eller omkring området.\nBrug ispose, slå eller tryk på isposer og læg dem på eller omkring området, men aldrig direkte på huden.\nHvis det er en smerte som er opstået her og nu, bruges samme fremgangsmåde, efter 20-30 min kuldebehandling, gives varme med varmepude på området ca. 20-30 min.


Kahuna Burger Bar and Grill, Rincon - Restaurantanmeldelser - TripAdvisor\nRestauranter i nærheden af Kahuna Burger Bar and Grill\nAktiviteter i nærheden af Kahuna Burger Bar and Grill\nNr. 20 af 79 Restauranter i Rincon\nSlap af, og Lækkert!!\nDet er stedet at slappe af, nyde en drink og den bedste burger på øen! ! ! Vi elskede at spise middag, mens du kigger på regnen ned.\nSjovt sted - fantastisk burgere!\nVi boede på Casa Verde hotel, så efter at have dette sted knyttet til hotellet var så søde. Vi gik her hver dag til happy hour for drikkevarer og personalet er virkelig fantastisk! Burgerne er gode for (den vegetarburger var lækker! )\nBurgere, billige drinks.\nLokale afslappet bar med lækre burgere, pommes frites og fisketacos. Lokalt tilholdssted. levende musik. Alt i alt godt sted at afslutte dagen.\nFantastisk burger med frisk varm jalapeños. Fantastisk udsigt og fantastisk service. Vil helt sikkert vende tilbage på min næste rejse til Rincon.\nLækre burgere med afslappede strand stemning\nVi stoppede her til frokost og var helt overvældet. Burgerne er enorme, saftige og så velsmagende! Pomfritterne er rigtig god. Jeg kan ikke spise burgere så ofte, men min 13-årige søn sagde, at det var en top 3 all time burger for ham. Det har...en fantastisk afslappede stemning og god drink menu. Det eneste forslag ville være at tilføje til øl.Mere\nDette sted har nogle af de bedste burgere på den amerikanske vestkyst. Prøv vegetarburger, det er virkelig lækkert. Og deres fsweet kartoffel pommes frites er yummmmy!\nVi stopper ved dette sted på anbefaling fra en lokal og vi blev ikke skuffede! Vi havde begge en burger med jalapenos - lækker og saftig! Bartenderen / tjener var venlige og service var rimelig hurtigt.\nBedste Burger af turen!\nJeg elskede dette open air, øverste niveau bar - stemningen var sjov og afslappende. Det er tæt på stranden og havde en dejlig brise. Den burger kombinationer er varieret - jeg havde friske Jalepenos og hvidløg mayo på mine venner, og det var lækkert med...en side om side skåret pommes frites. De havde også Harpunskydevåben IPA, en af mine favoritter. Hvis du kan lide varmere end frisk jalepeno der er et kæmpe udvalg af kolde saucer til at prøve så godt. Jeg vil helt sikkert komme igen hvis jeg finder mig selv i Rincon.Mere\nKahuna Bar and Grill ikke så skal!\nVi havde bare stoppede for en drink. Det var ikke travlt. Jeg spurgte om de forskellige drinks på væggen. De tjener/bartender sagde til mig, at jeg skulle se på menuen. Jeg bestilte en ananas drink. Jeg gjorde ikke smage noget væske, eller, ananas. Jeg spurgte...hende om det, hun sagde, at der var ananas rom i det. En smagløs drink! Og, drikkevarerne var dyre. Vi er lige gået. Ikke pengene værd. Ikke noget sted at parkere. Det var det mest smalle vej i Puerto Rico. Og, naturligvis, den værste drinks! Nej tak!Mere\nFremragende Burgere, temmelig god bar. Lille og ikke på den strand, men god til at hænge ud sammen med den rigtige surfere publikum. Masser af parkeringspladser, fantastisk fest sted om aftenen. Personalet er fremragende, for at imødekomme dig. Godt sted for tidligt om morgenen eye...- skær, frokost eller middag. Beskeden til forskel fra de etablissementer priserne på stranden. Hvis fiskene er fremragende.Mere\nFå hurtige svar fra personale og tidligere besøgende på Kahuna Burger Bar and Grill.\nAdresse: Casa Verde Hotel | Sandy Beach, Rincon, Puerto Rico\nTelefonnummer: +1 787-823-5600


Sønderjyllands længste kaffebord? | SønderborgNYT\nSønderjyllands længste kaffebord?\n24. april 2013 21:25 Politik\nSønderborgs lærere havde skiltet med, at de ville lave Sønderjyllands længste kaffebord i Perlegade onsdag, men det viste sig, at det gjorde de ikke. Til gengæld var der placeret adskillige borde med kaffe og kager til byens borgere op igennem Perlegade – og der blev tid til en snak om det at være lukket ude.\nFlere børn mødte deres lærere på helt andre præmisser end dem som de kender fra dengang, hvor de havde en meningsfyldt hverdag med skoletid og fritid.\nHavde en af byens restauranter stillet borde op med kaffe og kager på samme måde som lærerne, så ville myndighederne komme ilende af hensyn til den fælles sundhed, fordi der ikke var overdækning af bordene og sikkert også andre fejl og mangler.\nDer var masser af dejlige kager, så alle besøgende kunne holde deres BMI oppe.\nMen for lærerne handlede det om at møde byens borgere og lige fortælle, at de helst af alt vil tilbage til de skoler, som politikerne har smidt dem ud af. Og selv Byrådet blev der tænkt på – der blev leveret Gode Råd og Ingenting til dem, mens de sad i møde.\n– Vi får Ingenting, fordi det er, hvad lærerne får i løn og vi får Gode Råd, fordi det efterlyser lærerne, siger Jan Prokopek, der i rollen som 2. viceborgmester skulle lede onsdagens byrådsmøde.\nSe billeder fra Perlegade:\n20. april 2013 05:12\nSønderborgs lærere byder på kaffebord\n6. oktober 2020 05:02\nHemmeligt kaffebord med udsigt til aktiviteter for 250.000 kroner\n28. november 2017 10:48\nOdd Fellow Logen: Julemarked, kaffebord og julefrokost


Maja Emilie Leth: – Jeg kæmper stadig mod kræften - Ridehesten.com\nFor nogle måneder siden fandt 16-årige Maja Emilie Leth ud af, at hun havde kræft, og lægerne forventede, at de kunne operere tumoren væk og dermed sørge for, at Maja var fri for kræft. Siden er der sket meget, og det er ikke gået helt som forventet, så nu ser den talentfulde unge dressurrytter ind i et kemoforløb med mange indlæggelser. Modet er der stadig, og Maja og lægerne er fortsat positive\nMaja Emilie Leth og Stasia EG ved DM i 2019. Foto: Ridehesten.com/Camilla Tiefensee Schrøder\nTilbage i marts måned kom 16-årige Maja Emilie Leth på hospitalet med voldsomme mavesmerter, og her viste det sig, at hun havde en kræfttumor i maven, der akut skulle opereres væk. Det lykkedes lægerne at operere tumoren ud, men de efterfølgende undersøgelser har vist, at kræften har spredt sig, og dermed skal den unge dressurrytter gennem yderligere behandling.\n– Det viser sig desværre, at kræften er tilbage igen, og efter en scanning skulle der tages stilling til, om jeg skulle opereres igen eller have kemobehandling, forklarer Maja, og fortsætter:\n– Det er blevet besluttet, at det er nødvendigt med kemo, og derfor har jeg været indlagt fra sidste torsdag til mandag, hvor jeg har fået min første omgang kemo. Lægerne regner med, at jeg skal være indlagt 3-4 gange mere i 6 dage ad gangen, med 2 ugers pause imellem.\nFortsat positiv og ved godt mod\nSelvom det er en hård melding, som Maja og hendes familie har fået, så er de og lægerne fortsat fortrøstningsfulde, og prognoserne er gode.\n– Det var ikke lige det jeg havde håbet på at bruge min sommerferie på, men lægerne siger, at prognoserne er gode, så forhåbentligt kommer alting til at gå godt, forklarer Maja, som også fortæller, at siden hun fandt ud af, at hun havde kræft, har hun også haft tid til at træne og ride stævner.\nMed hesten Nairobi Melody red hun ved Aarhusmesterskaberne i starten af juni måned, og hendes fysiske form efter operationen er næsten tilbage, selvom kemoforløbet selvfølgelig også vil få indflydelse på dette.


Flere festligheder – Dalsgaard i Skivholme\nTirsdag i sidste uge blev teltet fra vores sølvbryllupsfest hentet. Det skulle bruges igen til et 25 års jubilæum ikke ret langt herfra: oppe på bakketoppen ved sognegården.\nTeltet sat til sognegården.\nTeltet havde fået et fag mere på og var sat op, så man kunne gå direkte derud fra sognegården. Der skulle være plads til de mange, mange gæster. Og receptionsmaden? Ja, det var da selvfølgelig tapas fra Lina.\nSå åbnes der for tapas til alle – mange tapas til mange mennesker.\nVi lever da som grever og baroner her i Skivholme, ikke?\nBrownie bund med mango/passions cheesecake i lækre, små bidder.\nVi går næsten fra den ene fest til den anden. Dejligt. Og allermest dejligt var det, at vi gerne måtte være så mange mennesker. Jubilæumsfesten havde været planlagt og udskudt to gange på grund af corona, så faktisk var det et 26 års jubilæum, der blev fejret.\nNu blev det endelig til noget, og jubilaren fik sin store dag med fest, taler, mad og gaver.\nEfter jubilæet skyndte jeg mig hjem for at lægge billeder på kirkens website. Den slags tager længere tid, end man tror. Først skal billederne uploades, så skal de sorteres (væk med mørke, uskarpe billeder og så videre), redigeres, rettes op og beskæres (væk med den arm og det store stykke mur). Til sidst kan man oprette et billedgalleri, skrive et indlæg og tilføje galleriet til indlægget. Og når man så kun har arbejdet med systemet i kort tid? Ja, så fumler man altså lidt et par gange, før det hele klapper. Du kan se billederne her, hvis du har lyst.\nNu vender vi tilbage til hverdagen. Der er ikke flere fester i støbeskeen. Det gør ikke noget. Slet ikke nu, hvor man egentlig bør have tid til at vegetere lidt, se på blomsterne og lytte til fuglene. Sommerferien er hastigt på vej.\nDer er kun én ting, jeg gerne ville vide: Hvad har vejrguderne imod weekender i juni? Sidste lørdag stormede det vildt, og i går brød torden og lynild løs. Der må være en forklaring? Sagde du ‘kystklima’? Nåh ja…\nDe udendørs borde og bænke blev der ikke meget brug for…\nPS: Hov, sagde jeg ikke flere fester? Der er da både damefrokost på arbejdet og en studenterfest i morgen…\nForfatter Karen Engell DalsgaardUdgivet i 21. juni 2021 Kategorier Lidt af hvertTags fester\n2 kommentarer til “Flere festligheder”\n21. juni 2021 kl. 18:07\nEn indiskutabel sandhed 😀\nForrige Forrige indlæg: Is og kølige drikke


LotteW - Zoneterapi & Velvære - Hvem er jeg\nLotteW - Zoneterapi & Velvære\nHvem er jeg Hvorfor Zoneterapi Hvad er Zoneterapi Behandling & Priser Kontakt mig Klient oplevelser og anbefalinger\nJeg er uddannet zoneterapeut fra Gl. Kongevej zoneterapeut skole (ZCD). Min oprindelige baggrund er en uddannelse som sygerplejerske, hvor jeg bl.a. har arbejdet med mange forskellige områder inden for forebyggelse og sygdomsbehandling, og besidder defor en stor erfaring og ekspertise indenfor kost og ernæring.\nSom eksamineret ZCD Zoneterapeut, har jeg gennemgået en grundig uddannelse, som omfatter anatomi, fysiologi, sygdomslære psykologi, Biologisk sygdomslære, kost, førstehjælp, praktisk zoneterapi, klientbehandling og praktik.\nJeg er medlem af ZoneConnection Terapeuter - ZCT, som er landets største zoneterapi organisation. Ved behandlinger hos mig, kan du derfor forvente, at jeg løbende vil vedligeholde min uddannelse og at du får garanti for en professionel behandling.\nNYHED: Jeg tilbyder også Øreakupunktur !\nNyhed: Zoneterapi hjemme hos dig og veninderne


Sunrise udvikler ny kampagne mod højresvingsulykker | Sunrise Reklamebureau A/S\nSunrise udvikler ny kampagne mod højresvingsulykker\nI starten af 2015 vandt Sunrise bureaukonkurrencen om at udvikle en ny, stor kampagne for at undgå højresvingsulykker. Kampagnen er netop gået i luften.\nTransportministeriet, Trafikstyrelsen og 12 andre organisationer og virksomheder sætter igen fokus på at forhindre de tragiske højresvingsulykker. Selvom antallet af dræbte og tilskadekomne cyklister i højresvingsulykker er faldende, viser tal, at 15-20% af alle dræbte cyklister gennem de sidste 10 år skyldes en højresvingsulykke mellem en lastbil og en cyklist. Derfor stilles der nu skarpt på dette forhold i en ny, stor kampagne.\nDen kampagne har parterne valgt at lægge hos Sunrise, og ambitionerne er, hvor de skal være.\n“Det er en vigtig opgave. Så vores mål har fra start været at udvikle en kampagne, der ikke bare ændrer cyklisternes adfærd, men også sætter sig dybere i bevidstheden. Derfor har vi både tænkt handlingsanvisning og en vis portion drama ind i konceptet. Det er i sig selv en udfordring med så mange interessenter – og af samme årsag har det været en fornøjelse at opleve, at der har være opbakning fra alle sider”, siger Henrik Lenz, kontaktchef på Sunrise.\nKampagnen, der skal køre i de kommende år, er netop gået i luften – i første omgang ’above the line’ med film og outdoor.


marts 2016 - Randi Glensbo\nEn stille og rolig påskeferie\n29. marts 2016 4 kommentarer\nVi har ikke nogen påsketraditioner i familien. Ikke noget med at skulle præstere eller stille op til noget bestemt. Det er nu meget rart.\nVi havde mest af alt brug for nogle rolige feriedage, og det har vi haft. Vi har kørt nogle gode ture bl.a. til Marielyst, som jeg fortalte om for et par dage siden. Vi har også gået nogle lange ture, og på påskeferiens sidste dag blev det til en tre-generationers gåtur i Rådmandshaven i Næstved. Der så vi masser af hvide anemoner. Så er det forår for alvor.\nDer er også blevet sået i urtehaven. Der var ikke så meget plads til overs at så på, for vi satte en masse jordbærplanter i efteråret. Men der var heldigvis plads til det vigtigste, nemlig salat og rødbeder og så en lille række knoldfennikel, som vi dyrkede med held sidste år. Nu mangler der at blive lagt lidt kartofler, og så er der ikke plads til mere.\n27. marts 2016 2 kommentarer\nI går kørte vi en tur til Falster. Vi var i Stubbekøbing for et halvt års tid siden og og blev ved den lejlighed lidt småforelskede i Falster. Denne gang ville vi en tur til Marielyst.\nVejret var virkelig dejligt, så vi gik en tur på Det Falsterske Dige. Der havde vi ikke været før. Det var et helt fantastisk sted at gå. Vi var ikke klædt lunt nok på til at gå helt ude ved vandkanten, men på diget var der helt perfekt.\nDiget, der er 17 km langt, blev bygget efter stormfloden i 1872 og stod færdigt i 1875. (Kilde: Den Store Danske)\nVi var som sagt glade for Falster i forvejen, og det er ikke blevet mindre efter, vi har set området ved Marielyst.\nDengang slogankonkurrencer var min hobby\n17. marts 2016 4 kommentarer\nSom jeg fortalte for nogle dage siden, så har jeg en svaghed for konkurrencer. Nogle konkurrencer – ikke alle.\nJeg kan godt lide den slags konkurrencer, hvor man skal skrive et slogan, finde på et navn til et produkt eller noget i den stil. Konkurrencer, hvor man skal indsende et foto, der på en eller anden måde passer ind, kan jeg også godt lide, men jeg kan bedst lide, når det er noget med ord, og allerbedst kan jeg lide slogankonkurrencer. De er sjældne nu, men i halvfemserne var de ret almindelige.\nDengang havde jeg en mappe, hvor jeg opbevarede alle de forskellige konkurrenceoplæg, og når jeg havde lidt tid til mig selv, kom mappen frem, og så sad jeg ellers og brød min hjerne for at finde på et fængende slogan til en eller anden konkurrence. Dengang sendte man typisk sit forslag ind pr. brev, og jeg sendte en del breve på den konto.\nDet var sjovt at deltage i de konkurrencer og selvfølgelig især, når man vandt. Og jeg vandt ikke så helt sjældent. Jeg har vundet alt muligt og umuligt lige fra chokolade til rejser. Det var slet ikke så tosset.\nNu ser man desværre ikke den slags konkurrencer længere, men det var sjovt, mens det stod på. I flere år gemte jeg de forskellige oplæg og også de breve jeg fik, når jeg havde vundet. Desværre er hele molevitten røget ud for længe siden, det kunne ellers have været sjovt at se nu så længe efter. Dog har jeg gemt nogle udklip fra de lokale ugeaviser fra nogle af de gange, hvor der skulle stilles op til fotografering i forbindelse med præmioverrækkelser.\n14. marts 2016 2 kommentarer\nSelv om jeg var lidt flov over at have vundet de to håndboldbilletter for næsen af måske vaskeægte håndboldfans forleden, er der kommet en masse glæde ud af gevinsten.\nFørst blev den søde kvinde, som jeg gav billetterne, glad, fordi hun kunne komme ind og se den ellers udsolgte håndboldkamp sammen med sin mand. Og jeg var glad for at kunne glæde hende.\nI går kom hun og fortalte, at håndholdkampen havde været en rigtig god oplevelse. Og så forærede hun mig en skøn buket tulipaner som tak for billetterne. Det havde hun slet ikke behøvet, men jeg blev glad for blomsterne alligevel.\nJeg elsker tulipaner, og nu går jeg og glæder mig over buketten og over, at det hele endte godt.


Flytryg i App Store\nNr.16 i Rejse\n4.0, 3 vurderinger\nKontrollér din flyskræk og bliv tryg ved at flyve. Flytryg hjælper dig i luften.\nFlytryg er Danmarks ældste og største kursus for folk, der er bange for at flyve. Flytryg har eksisteret siden slutningen af 80’erne og har siden da hjulpet mere end 1500 flyveangste kursister på vingerne.\nFlytryg-appen indeholder over 20 videoer, en afslapningsøvelse samt et væld af artikler og illustrationer. Idéen bag appen er, at det, der gør mennesker bange, først og fremmest er usikkerhed og uvidenhed. Appens videoer og artikler forklarer på en letforståelig måde, hvordan en moderne flyvemaskine virker, hvad piloten gør i cockpittet under flyvningen og på jorden før og efter. Samtidig gives en forståelig og håndgribelig forklaring på de psykologiske mekanismer, der sætter ind, når mennesker oplever angst og bliver bange – særligt i forbindelse med flyvning.\nDet er pilot Ulrik Lindegaard Pedersen, der er luftkaptajn i SAS og psykolog Torben Kjeldsen, der guider dig igennem alle aspekter af en tryg flyvetur. I appen guider de dig gennem lufthavnens check in-procedurer, hjælper dig med at komme godt på plads i flysædet og giver svar på langt de fleste spørgsmål om flyvning, flyskræk og flyveangst.\nAfslapningsøvelsen i appen hjælper dig med at finde ro og slappe af i en situation, der ellers ville virke stressende.\nAppen virker offline og i flightmode og kan således bruges under flyveturen – når kaptajnen har sagt god for at tænde for elektronikken. Den kan også bruges til at forberede flyveturen hjemmefra og til løbende at træne og vedligeholde egen flyvefærdighed.\nHvis du lider af voldsom flyskræk, flyveangst eller flyvefobi, er det vigtigt, at du søger hjælp i form af et kursus, terapi hos en psykolog eller lignende; eller at du taler med din læge om symptomerne. Flytryg-appen er ment som en hjælp til at gøre flyveturen tryggere.\nFlytryg er de eneste i Danmark, der benytter sig af avancerede flykabine simulatorer – professionelt udstyr, der normalt er forbeholdt uddannelse af luftfartspersonale. Appen udleveres til alle kursister i forbindelse med kurset.\nFixes for iOS 11, new plane gallery\nKong-Krause , 28. okt. 2014\nRigtig god app hvor man får værktøjer til at overvinde flyskræk og indblik i alle rutiner som en pilot gennemgår inden flyvning. Super app.\nFlytryg © 2017


Niarn rapper Final4 finalen i gang i Gigantium - Aalborg Håndbold\nNiarn rapper Final4 finalen i gang i Gigantium\nDet er ikke kun Aalborg Håndbold, der er på hjemmebane, når der afvikles Nordea Cup FINAL4 i Gigantium i næste weekend, 4.-5. februar.\nOgså den aalborgensiske rapper Niarn er med på halgulvet i Gigantium. De fire arrangerende klubber og Divisionsforeningen Håndbold har lavet aftale med det lokale ’verdensnavn,’ der søndag vil varme publikum op før finalen, ligesom han giver et par numre i pausen.\n- Vi er rigtigt glade for at kunne præsentere et kendt lokalt navn til at underholde ved Nordea Cup FINAL4. Vi har flere underholdende initiativer i løbet af weekenden, og dermed lever FINAL4-weekenden op til vores intentioner om at skabe en to-dages håndboldfest i Gigantium, siger direktør Jan Larsen.\nNiarn er i øjeblikket aktuel i radioen hver morgen i Aalborg og omegn, da han siden maj sidste år har været en del af morgenholdet i radioprogrammet Anne og de herreløse hunde på den nordjyske radiostation ANR.\nOm lørdagen underholder Gug Rope Skipping Team i pausen i eftermiddagens anden kamp mellem Nordsjælland Håndbold og Aalborg Håndbold. Rope Skipping er avanceret brug af et sjippetov.\nI Gigantium vil der også under Nordea Cup FINAL4 være etableret en Fun Zone for børn, hvor der kommer til at foregå en række aktiviteter. Desuden er der mulighed for at mødes i Carlsberg Cafeen før kampene og spise, høre interviews med spillere og trænere og varme op til kampene. Du kan via www.aalborghaandbold.dk/events bestille spisning i Carlsberg Caféen.\nNordea Cup FINAL4 indeholder tre håndboldkampe på to dage og kåringen af den danske pokalmester. I lørdagens semfinaler mødes AG København og AJAX København kl. 14.20, mens Nordsjælland Håndbold og Aalborg Håndbold spiller mod hinanden kl. 16.10.\nFinalen mellem de to vindere spilles søndag kl. 16.00.


La Bagnolette i Frejus til Bedste Pris-garanti | Agoda.com\nMere om La Bagnolette\nLa Bagnolette har en fremragende beliggenhed i Saint-Raphaël og er det idéelle udgangspunkt for at opleve Saint-Raphael. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå La Bagnolette sikrer den utrolige service og de fremragende faciliteter dig et ophold du ikke vil glemme. Gæster der opholder sig på dette vidunderlige hotel kan blandt andet benytte sig af gratis trådløst internet på alle værelser.\nAtmosfæren på La Bagnolette afspejles på hvert eneste værelse. aircondition, opvarmning, altan/terrasse, fjernsyn, satellit-/kabel-tv er blot nogle af de faciliteter der kan findes på ejendommen. Hotellet tilbyder fantastiske faciliteter inklusive udendørs pool, bordtennis, have, der vil hjælpe dig med at slappe af efter en begivenhedsrig dag i byen. Med sit tilbud om et afslappende og problemfrit ophold hver gang er La Bagnolette det kloge valg for rejsende til Saint-Raphael.


Strålingsbeskyttelse | producent leverandør grossist fabrik distributør i Taiwan - bestradiationprotection.com\nChih Chi Medical Ltd. er en førende producent , leverandør og eksportør af Strålingsbeskyttelse, med en fabrik i Taiwan. Vi leverer og eksport konstant høj klasse produkter og løbende forbedre ved fremstillingsprocesserne og arbejdsmiljø gennem total medarbejderinvolvering og streng overholdelse af rimelige forretningsetik . Vi har fået adskillige patenter på området . Vores oprigtighed og hårdt arbejde har hjulpet os med at matche vores kvalitet med internationale standarder . Hvis du er interesseret i nogen stilarter vores produkter , er du velkommen til at kontakt os.\nLead Shield X Ray\nStrålingsbeskyttelse producent og leverandør Strålingsbeskyttelse Fabrikken grossist i Taiwan - løbet 30,511 Strålingsbeskyttelse købere rundt om i verden på bestradiationprotection.com\nVi er en fremtrædende organisation, der beskæftiger sig med fremstilling og levering af et kvalitativt udvalg af Strålingsbeskyttelse produkter og udstyr. Udover dette er vi strålingsbeskyttelsesmaterialer og strålingsbeskyttelsesteknik til vores værdsatte kunder. For at sikre kvaliteten af vores sortiment fremstiller vi disse produkter og udstyr ved hjælp af materialer af høj kvalitet, som vi anskaffer hos certificerede materialeleverandører, og vi fremstiller dem også i henhold til de internationale kvalitetsstandarder under vejledning og tilsyn af eksperter for at give maksimal tilfredshed til kunderne.\nHøjt værdsat for dets holdbarhed, unikke design, varme og flamme modstand og miljøvenlighed, kan hele produktserien benyttes i forskellige materialer og forskellige størrelser for at opfylde de specifikke krav hos kunderne. Disse tilbudte produkter og udstyr er meget efterspurgte inden for medicinsk, kommerciel og industriel


Mellem dufte og aparte frugter - Gellerup.nu\nMellem dufte og aparte frugter\naf Ditte-Marie Runge Boysen, Filmprojekt Gellerup | 27. december 2014 | Gellerup.nu\nDen ligner en blanding af squash og agurk, men er det nu den afrikanske eller den tyrkiske okra, som smager bedst? (Foto: Karsten Schou-Hansen)\nEn grå tirsdag formiddag begiver jeg mig ud i støvregnen med kurs mod Bazar Vest.\nSom jeg slentrer mellem de mere end hundrede butikker og boder, går det op for mig at det er den konstante baggrundssummen, der spreder liv ud over basaren. Æren for dette diskrete, men betydningsfulde pust, tilfalder gæsterne, der snuser til de mange krydderier, folkene bag diskene, der frister med frisklavet humus og nystegt kød, ja, bare snakken generelt.\nMidt i basaren standser jeg op ved en disk med kager, der driver af sødme. Her møder jeg Jørgen Hansen, en snakkesalig mand, der straks kommer hen for at sælge sit bagværk. Jørgen er 53 år og pensioneret og en af mange som bruger flere dage om ugen som frivillig i basaren. Han startede år tilbage, og som han selv siger, så er han ”blevet hængende”.\nFør skulle man være modig\nStemningen har dog ikke altid været så indbydende som nu, fortæller Jørgen mig. For blot måneder siden skulle man være modig på grund af tyverier og hashhandel.\nMen det er alt sammen blevet bedre, siger Jørgen, for nu er der overvågningskameraer, og der er hyret et vagtselskab, hvilket alt sammen har fordrevet kriminaliteten. Og jeg tror ham, for folk går med ubekymret mine. Jeg takker Jørgen for snakken og går videre.\nJeg kommer forbi kebabbaren Hos Bilal som ligger side om side med Århus Kommunes jobbutik, hvor en kvinde sidder og taster løs bag lokalets glasruder. Duften af kebabkød når sikkert ind gennem ruderne, tænker jeg, for duften synes at lægge sig mildt over alt, ud i hver en afkrog.\nVed en stor rude stopper jeg op. Fristende skilte er sat op på den. Destinationer i hele verden, hvor rejseselskabet bag glasset kan tage dig hen. Mogadishu, Basra og Dubai virker lige nu slet ikke så langt væk.\nHvis man blev fristet til at tage at tage af sted, kunne man med fordel lige snuppe et glas friskpresset appelsinjuice med fra den moderne udseende juicebar, som ligger rundt om hjørnet.\nDe bedste okraer\nLængere inde i hallen finder jeg ikke mindre end fire frugt- og grøntbutikker. Krydderiduften er erstattet af en kølig duft af frugt. Kvinder iført farverige tørklæder står bøjet over udvalget. Ved hjælp af føle- og lugtesansen udvælger de med omhu de bedste eksemplarer af grøntsager til dagens aftensmad.\nNysgerrigt studerer jeg de aparte frugter, som ligger blandt tomater og hvidkål. En tyrkisk sælger forsøger med stor entusiasme at overbevise mig om, at den store grønne afrikanske okra jeg står med i hånden, ikke kan måle sig i smag med okraerne i mindre størrelse fra hans hjemland – dem kan man selvfølgelig også købe i boden.\nAlt slags kød undtagen gris\nVidere i bazaren finder man bl.a. slagterbutikker, der sælger alt slags kød, man kan tænke sig – bortset fra gris. En ung, lys, blond kvinde står ved en af diskene og udpeger sig en stor rød bøf.\nBag disken hænger der lam fra store kødkroge på rad og række, beskyttet bag klare glasruder hvorpå et skilt hænger med teksten ”Adgang forbudt”, og gentaget på arabisk. Et skilt ved siden af forsikrer kunderne om, at der kun sælges ”dansk kvalitet kød” her.\nMin tur er ved at være slut, og da jeg atter træder ud i støvregnen føler jeg mig mæt af indtryk. Når jeg en dag bliver sulten igen, lægger jeg helt sikkert min vej forbi.


Hovedløs eufori fører aktiemarkeder længere op - Nordnetbloggen\nVi er udmærket godt klar over, at de fleste investorer gerne vil blive bekræftet i deres opfattelse af, at aktiemarkederne skal endnu højere op, end de allerede er. Og det håber vi da også helt klart, at de kommer. Men skal man bevare en lille smule ædruelighed, er det efterhånden meget vanskeligt at se, hvilke drivkræfter, der skal give raketten mere brændsel – altså ud over endnu mere eufori og momentum-drevet fremgang.\nNetop eufori og stemningsstyrede bevægelser på aktiemarkedet er ustyrlige størrelser, som det er vanskeligt at sige meget klogt om. Euforien bider sig fast, lige indtil den ikke længere bider sig fast – og afløses af noget andet.\nMen hvis vi alligevel skal dvæle ved stemningen et øjeblik, er der nogle forhold vi særlig vil bide os fast i. Først og fremmest at den styrende amerikanske S&P Future i denne uge nåede All-Time-High, og dette pejlemærke bliver under alle omstændigheder en hård nød at knække. Der skal helt sikkert ekstra meget styrke i markedet til at bryde op gennem dette punkt. Og vi kan ikke lige se, hvad det skulle være.\nDog med undtagelse af én ting: Hvis der kommer et højst overraskende gennembrud i forhandlingerne mellem Kina og USA omkring handelskrigen, så vil det helt sikkert løfte aktierne yderligere. Men de to parter har efterhånden malet sig op i hvert deres hjørne, og der indgår nu også geopolitiske og sikkerhedspolitiske elementer i opgøret, så sandsynligheden for en aftale i nærmeste fremtid er nærmest ikke eksisterende.\nTværtimod er der masser af faldgruber forude. Selvom markedet for længst har indarbejdet forventningen om 3-4 yderligere rentesænkninger fra den amerikanske centralbank i år, så skulle der blot en bekræftelse af dette fra FED til at løfte aktierne en tak mere i denne uge. At USA’s økonomi nu beviseligt bremser op blev bekræftet forleden med Markits Flash data for erhvervstilliden, som for amerikansk fremstillingsindustri nu er på den laveste i ti år. Aktiemarkedet reagerede ikke nævneværdigt negativt, blandt andet fordi det mest påvirkes af hårde data, eksempelvis beskæftigelsestallene, som dog er en meget sen (lagging) indikator.\nVi ser nu to scenarier udspille sig: Enten forværres amerikansk – og europæisk – økonomi yderligere, og der kommer flere signaler, som bekræfter en økonomisk recession forude. Det vil før eller siden sætte sig negativt i aktiemarkederne.\nEller også bedres makroøkonomien, og det vil ændre markedsforventningen til færre rentenedsættelser det kommende år. Og det vil også sætte sig negativt i aktiemarkedet. Så vores bundlinje er, at når den aktuelle fuldstændig overdrevne eufori toner ud, så er der kun én vej for aktiemarkederne. Vi ved naturligvis ikke, hvornår det vender, men ofte får aktiebobler lov til at vokse sig større end de fleste forventer, og derfor kan der godt være et stykke vej til toppen.\nMen der er aktuelt en gigantisk asymmetri for store gevinster i forhold til store kurstab. Upside herfra er måske 5-8%, mens downside er 30-40% herfra. Det er selvfølgelig et spil man kan fortsætte med at spille. Så længe man bare husker de underliggende odds.\nUgens vindere og tabere: A.P. Møller -Mærsk går solidt frem.\nFlere af ugens vindere er meget konjunkturfølsomme aktier. Blandt andet var Mærsk og FLSmidth blandt ugens store vindere.\nFor A.P. Møller-Mærsk ser vi ingen som helst grund til at tro på yderligere kursstigninger. I forhold til de aktuelle resultater, er aktien vanvittig dyr. Når analytikerne på 2-3 år sigt ser markant stigende overskud, er det baseret på en tro på stigende fragtrater. Med den igangværende – og muligvis eskalerende – handelskrig mellem USA og Kina ser vi nærmest det modsatte scenarie. Vi holder os normalt fra at shorte aktier, men lige netop med APM synes det at være en oplagt langsigtet mulighed, når aktien igen taber positivt kortsigtet momentum. I hvert fald hvis B aktien tester 8800-9000 niveau.\nI bunden af ranglisten dykkede First North selskabet Conferize knap 30 procent til en slutkurs på 1,93. Værdiansættelsen er nu langt mere realistisk, end ved børsnoteringen, hvor aktien blev solgt til otte kroner stykket. Men den garanterede kapitaltilførsel på ca. 20 mio. kr. samt en ny ledelse med en mere fokuseret strategi og hensigtserklæringer om en mere reel information til markedet, vurderer vi, at aktien igen er flyttet ind i gruppen af mere seriøse aktier.\nI Økonomisk Ugebrev Finans bringer vi et større interview med Conferizes nye adm. direktør, der erkender, at selskabet fortsat har lang vej til en cash flow neutral forretning, som forventes nået i 2021. På grund af et ekstremt konkurrencepræget marked vil vi helt ærligt blive overraskede, hvis det lykkes.\nHej Morten, Hvis nu Trump og Xi Jinping mødes i weekenden og giver hånd med gode miner og en hensigt om at fortsætte fornyede forhandlinger om en handelsaftale, hvordan tænker du det vil påvirke markedet? Business as usual?


Sommerhus Normandiet - Vælg mellem 2.361 sommerhuse - Sommerhussiden.dk\nVælg mellem 2.361 sommerhuse\nRoligt beliggende feriehus til 4 personer med 600 m² stor have kun 2 km fra den livlige promenade og den maleriske havn Cancale. Byen er berømt i hele Frankrig for sine østers, og de utallige barer og restauranter på havnen, hvor du kan smage alle slags fisk og skaldyr. Herfra kan man også sejle en tur til øerne Jersey og Guernsey. Emne nr. 209-BRE01195F.\nNormandiet er et område i den nordlige del af Frankrig med hovedbyerne Caen og Rouen. Regionen er berømt for at have lagt jord til en af historiens største militæroperationer, nemlig D-dag under 2. verdenskrig.\nSommerhus Normandiet – Historisk sus\nDuften af muslinger, det salte hav og uendelige kartoffelmarker bestemmer atmosfæren i Normandiet. Ved siden af fisk og skaldyr bør man smage på den berømte Camembert og selvfølelig drikke Calvados, den kendte snaps lavet på æbler.\nNormandiet er opkaldt efter normannerne, de dansk-norske vikinger, som 911 fik overdraget området. Det berømte Bayeux-tapet henviser til vikingerhistorien: Det 70 m lange, broderede stykke hørlærred i byen Bayeux refererer til 1066 og slaget ved Hastings, hvor normannernes fyrste, Vilhelm, erobrede England. Vægtapetet viser drageskibe for fulde sejl og ryttere i pileregn, samt danske vikinger med blodige sværd og økser.\nEt andet trækplaster er klosteret Mont Saint Michel, også kaldet ’Frankrigs Akropolis’. Den eventyragtige borg med tårne og spir troner på en ø i det franske Vadehav, hvor tidevandet kan variere op til 15 m. Allerede en halv snes kilometer fra kysten kan man skimte øen ude i marsklandet, som en juvel fra fordums pilgrimstider. Man kan gå op gennem byens stejle, smalle og stemningsfulde hovedgade og op til den store og oldgamle klosterkirke.\nDet siger vores gæster om Normandiet:\n”Vores sommerhus i Normandiet lå nær en bred sandstrand, og vi var ude at bade flere gange. Det minder om Vesterhavet. Vandet er stort set lige så koldt, og der er høje bølger. Men det er lækkert,” siger Christina Lindskov.\n”Man bliver mindet om Anden Verdenskrig overalt i Normandiet. Vi kørte forbi blandt andet den canadiske og den tyske kirkegård og besøgte D-dagsmuseet i Arromanches. På stranden ligger der stadig pontoner, som de allierede brugte til landgangen. Det var spændende,” tilføjer Christina Lindskov.\nStort udbud af sommerhuse til leje Normandiet\nVil du være sikker på at finde det bedste sommerhus Normandiet til den garanteret billigste pris? Så skal du leje jeres feriehus Normandiet på Sommerhus-siden. Her finder du let det hus, der skal danne rammen om jeres ferie Normandiet.\nLej sommerhus Normandiet\nHos os er udlejning af sommerhuse Normandiet nemt og sikkert. Det er let at finde det sommerhus Normandiet eller den feriebolig Normandiet som matcher dine ønsker.\nVi giver dig den skarpeste prisgaranti ved leje af sommerhus Normandiet\nSommerhussiden.dk vil være markedets billigste når det gælder sommerhusudlejning Normandiet. (Se betingelser).\nSeneste artikler om Normandiet


7.860 annoncer lige nu!\nKlinik/Undervisning til leje på Staldgaardsgade, Vejle\nKlinik/Kontor/Undervisning: Dejligt trægulv, lyst taglokale, placeret midt i latinerkvarteret. Toiletter tilgængelige. Ideelt til samtalegrupper og/eller ungdomsgrupper.\nButik på Torvegade, Vejle\nButik , kontor og/eller lager.: Stor vinduesfacade, som kan ses fra Strøget. Dejligt gårdmiljø. Ændring af indgangsparti/facade kan aftales.\nCafé, mad sted: Kassen, spise stedet du skal sidde på, maden\nKontor til leje på Vej ikke angivet, Vejle\nKontor/Klinik til leje på Vej ikke angivet, Vejle\nLeder du efter et lejemål i Vejle til din nye klinik eller dit nye kontor? Vi har et lejemål ledigt med gode parkerin...: Dommergården er en af Vejles mest markante bygninger, der i dag fungerer som sundhedshus med blandt andet praktiserende læger, speciallæge samt tandlægeklini...\nStort og lyst kontorlokale - perfekt til at skabe et godt arbejdsmiljø. Indretningen sætter gode rammer for samarbejd...: Stort og lyst kontorlokale – perfekt til at skabe et godt arbejdsmiljø. Indretningen sætter gode rammer for samarbejde og vidensdeling, og samtidig er der mu...\nPris: 680.800 kr. om året\n315 m2 produktion/værksted til leje i 7100 Vejle\nVærksted/Lager til leje på Jens Grøns Vej, Vejle\n57 m2 butikslokaler i 7100 Vejle\n177 m2 butikslokaler i 7100 Vejle\nPris: 351.100 kr. om året


Huset på Rivieraen af Natasha Lester | Bøger | Lidt bedre liv maj 2022 – Lidt bedre liv\n//Reklame – Anmeldereksemplar fra Alpha// Det er vildt spændende romaner, Natasha Lester skriver, og så er de altid baseret på virkelige hændelser, hvilket gør, at jeg bliver nød til at google nogle af skæbnerne eller begivenhederne i bøgerne. Jeg glæder mig til at opklare, og finde ud af, hvordan endnu en af hendes historier hænger sammen. Året er 1939, og tyskerne har indtaget Paris. Éliane Dufort arbejder på Louvre, og har fået til opgave at katalogisere alle kunstværkerne, så de kan sendes i skjul. Arbejdet bliver overvåget af de tyske nazister, men hvad tyskerne ikke ved er, at Éliane kan forstå tysk. Hun holder øje med malerierne, og ser også hvem af tyskerne, der stjæler hvilke malerier til deres egne…\n6 gaveidéer til Fars dag\nFars dag venter lige rundt om hjørnet, og en perfekt gave kunne være en rigtig god bog. Der er mange fordele ved at læse bøger. Man bliver mental stimuleret, reducere stress, får ny viden og forbedre hukommelsen. Og så er sommerferielæsningen også i hus, hvis gaven holder så længe. Under Bjælken af Jens Andersen Jeg var meget begejstret for Frederik før, og er det endnu mere nu. At læse hvordan han føler sig fanget i sin rolle som kommende konge, synes at pressen modarbejder ham, og bare ønsker at være i fred. Og alligevel formår han at bevare sin appetit på livet. Han arbejder hårdt på at få et godt forhold til pressen, og lærer at acceptere, at han skal…\nGentle Cleansing Foam fra Rituals\n//Reklame – Gave fra Polhem Danmark & Rituals// Uanset årstid er min favorit i ansigtsrens altid en skum, som kan bruges i badet. Jeg elsker, at bruge en renseskum som er god til at rense i dybden, og kan fjerne snavs, sved og makeuprester. Det føles skønt, når den bliver masseret ind i huden, og hele ansigtet er fyldt med blød og mild skum. Gentle Cleansing Foam er kendt fra kollektionen Namaste, og fjerner urenheder, overskydende olie og makeuprester. Den er kendt for sine plejende og lindrende egenskaber, og får huden til at virke forfrisket, rolig og hydreret. Jeg bruger renseskum både morgen og aften. Jeg massér det ind i ansigtet og på halsen, og bruger en våd vaskeklud til…\n8 idéer til oplevelser i Alanya\nVi har bestilt charterferie til Tyrkiet i sommerferien, nærmere betegnet Alanya, og har undersøgt mulighederne for oplevelser for og med børn. Der findes et hav af spændende oplevelser. Der er mange, hvor vi skal bo eller tæt på, og så findes der endnu flere, hvis man vil køre i mange timer rundt i landet. Nedenunder har jeg listet de oplevelser, vi synes, kunne lyde spændende, og som er noget for både store og små. Om vi når dem alle, ved jeg ikke, men vi skal i hvert fald se nærmere på dem, når vi ankommer til landet. Svævebanetur Svævebanen – Teleferik. Smuk udsigt over det meste af Alanya. Turen er på ca. 800 meter, og varer kun i ca. 5…\nMånedsmål i maj\nSå er maj måned begyndt, og sommervejret er så småt indenfor rækkevidde. Jeg er så meget klar til sol, varme og hygge i haven. Vi fik konfirmeret Luca. Det var en stor dag på alle måder. Vildt at det lille snefnug nu er så stort. Hun fik den dag, som hun ønskede sig. Plus en tryllekunstner. Så nu nyder vi, at festen er veloverstået, og er spændte på hvor længe pengene holder. I påsken pyntede vi småkager, og var på æggejagt i haven, hvor vi fandt en del små påskeæg. Matti havde sin gode ven Arthur med i Trampolinpark i Viborg. Vi havde næsten parken for os selv, så det var helt sikkert pengene værd. Drengene syntes, at det var fedt….\n//Reklame – Anmeldereksemplar fra Alpha & People’s// I denne måned kommer der til at handle om livsbekræftende venskaber og hævn. To helt forskellige emner, men ikke mindst spændende emner. Nattens Børn af Camilla Läckberg Camilla Läckberg er endnu engang på banen med en fin lille bog. En fortælling om hævn, som helt bestemt må være hende speciale. Hun er rigtig god til at opdigte og skrive om hævn, og jeg glæder mig nu til endnu en historie fra hendes side. Bogen har en perfekt størrelse til både tasken og stranden. En sommer i Brighton af Lucy Diamond Jeg elsker bøger om sommer og strand, så jeg kan drømme mig væk. Og ikke mindst om livsbekræftende venskaber, hvilket jeg håber at…


Hals Kommune :: Referat af møde den 7. april 2003\nDu er her: halskom.dk Om kommunen Dagsordner og referater Byrådet Referat af møde den 7. april 2003\nReferat af møde den 7. april 2003\nDen 7. april 2003 Kl. 15.00\n45 Spørgetid - Byrådet *\n46 Ombygning af ældrecentret Hassinghave *\n47 Status for og placering af Hals Kommunes aflastningspladser på ældre-\n48 Stillingtagen til eventuel forøgelse af antallet af pladser på de tre bofælles-\nskaber på Hassinghave fra seks til otte pladser pr. bofællesskab. *\n45 Spørgetid - Byrådet\nByrådets møde 7. april 2003 Punkt 45:\n46 Ombygning af ældrecentret Hassinghave\nDer bedes taget stilling til forudsætningerne for nyt skitseforslag for ombygningen af ældrecenteret Hassinghave.\nDet indstilles, at der træffes beslutning om\nOm der i forbindelse med ombygningen skal etableres to-rums plejeboliger med et bruttoareal på ca. 65 kvm. eller der skal etableres store 1-rums plejeboliger med et mindre bruttoareal.\nDer skal nybygges genoptræningslokale i forbindelse med ombygningen eller\nder skal ske inddragelse af ét af brugerrådets aktivitetslokaler til nyt genoptræningslokale eller\nom genoptræningscenteret skal søges flyttet til andre lokaliteter\nSocialudvalgets møde 25. marts 2003 Punkt 55:Det indstilles, at der etableres 4 boenheder á 8 to-rums lejligheder á 65 kvm. inkl. fælles opholdsrum til hver boenhed. Svenne Weinreich tager forbehold for denne indstilling. Det indstilles, at der ikke nybygges genoptræningslokale i forbindelse med ombygningen, og der tages efterfølgende stilling særskilt til ny placering.Ældrerådets møde den 26. marts 2003:\nat der etableres to-rums plejeboliger med et bruttoareal på 65 kvm\nat der nybygges genoptræningslokale i forbindelse med ombygningen eller at genoptræningscentret flyttes til et andet passende lokale, da det nødvendigvis ikke behøver at være på Hassinghaves areal\nat der under ingen omstændigheder foretages ændringer, der forringer brugerrådets aktivitetslokaler.\nByrådets møde 26. marts 2003 Punkt 39:\nUdsat.Administrativ bemærkning d. 1. april 2003\nDer vil blive eftersendt bilag med økonomisk status over modeller for ombygningen af Hassinghave. Beregningerne viser dels nettoresultatet for ombygningen i form af éngangsudgifter/-indtægter samt de forventede afledte årlige driftsudgifter.\nDet indstilles, at der tages konkret stilling til følgende:\nOm genoptræningscenteret fortsat skal søges fastholdt på sin nuværende placering eller der skal ske inddragelse af ét af brugerrådets aktivitetslokaler til nyt genoptræningslokale eller om genoptræningscenteret skal søges flyttet til andre lokaliteter.\nDet indstilles videre, at Hassinghave i forbindelse med ombygningen sælges til Hals Kommunes Boligsselskab til den højest mulige legale pris jf. den offentlige ejendomsvurdering samt Erhvervs- og Boligstyrelsens "Nøgletal for Støttet Boligbyggeri".\nByrådets møde 7. april 2003 Punkt 46:\nDer skal etableres 24 2-rums plejeboliger og der etableres 10 1-rums aflastningspladser á 50 m2.\nBeregningsteknisk tages der senere stilling til, om der skal kalkuleres med 65 m2 eller 75 m2.\nGenoptræningscenteret skal fastholdes i sin nuværende form.\nDer er enighed om, at prisen fastsættes som indstillet til højest mulig legale pris.\nDesuden ønskes tilvejebragt analyse over økonomiske og tekniske muligheder for udbygningen af Fjordparken.\nHele sagen fremsendes til orientering hos Ældrerådet.\nDer er tidligere behandlet forslag til skitseprojekt på socialudvalgets møde d. 4. februar. Økonomiudvalget besluttede på møde d. 11. februar at sagen skulle genbehandles i socialudvalget efter afholdelse af temadag d. 25. marts 2003, for efterfølgende behandling i byrådet d. 26. marts.\nHals Kommunes byråd besluttede i forbindelse med budgetvedtagelsen for 2002 at gennemføre en ombygning og renovering af Hassinghave. Beslutningen blev truffet på baggrund af et løst udarbejdet skitseprojekt fra 2000 udarbejdet af arkitekt Kjeld Anker Nielsen. Skitseprojektets økonomiske overslag blev lagt til grund for budgetvedtagelsen på området.\nArkitektfirmaet Ladegaard og partner, der i 2001 har udarbejdet de øvrige skitseprojekter for nybyggerierne på ældreområdet blev ikke stillet opgaven med udarbejdelse af et mere detaljeret skitseprojekt for ombygningen af Hassinghave.\nKjeld Anker Nielsens løse skitseprojekt beskæftiger sig primært med boligdelen af Hassinghave og mulighederne for at ombygge dette til tidssvarende 2-rums lejligheder med et badeværelse, der opfylder kravene i arbejdsmiljøreglerne. Der er taget udgangspunkt i en model, hvor 3 nuværende 1-rums lejligheder lægges sammen til 2 2-rums.\nEfter igangsættelsen af nybyggeriet ved Hassinghave har socialforvaltningen sammen med bygherrerådgiver Sundby-Hvorup Boligselskab og totalrådgiver Christensen & Rottbøll a/s startet detailplanlægningen af ombygningen. I denne proces har det ret hurtigt vist sig, at det oprindelige løse skitseprojekt udarbejdet af Kjeld Anker Nielsen ikke forholder sig tilstrækkeligt til de nuværende lejligheders faktiske størrelse og dermed den mulige udformning efter en ombygning af 3 1-rums lejligheder til 2 2-rums lejligheder. Lejlighedernes mulige udseende ved valg af denne model fremgår af vedlagte tegningsmateriale ? side 2 (nuværende inddeling) og side 3 (mulige udformning ved valg af 3 til 2-model). Som det fremgår vil der ved valg af denne model blive tale om en meget lang og meget smal stue, der vil være vanskeligt møblerbar.\nChristensen & Rottbøll a/s har på foranledning af forvaltningen udarbejdet et nyt forslag til en mere hensigtsmæssig indretning af lejlighederne i forbindelse med ombygningen, som også tilgodeser de krav til maksimumstørrelse og huslejeniveau, som byrådet har fastsat i forbindelse med byggerierne på ældreområdet. Forslaget fremgår af bilagsmaterialet s. 5.\nDet kan overvejes, om der er grundlag for at vende tilbage til en model med større 1-rums lejligheder end de nuværende.\nDer bedes derfor taget politisk stilling til den ønskede udformning af de fremtidige lejligheder på Hassinghave.\nDer er ikke i det tidligere udarbejdede løse skitseforslag beskrevet eller taget stilling til behovet for personalefaciliteter efter en ombygning. Problemet er at flere medarbejdere/medarbejdergrupper i dag er placeret i mere eller mindre tidssvarende lokaler rundt om på Hassinghave. Disse lokaler vil blive inddraget til boligformål i forbindelse med ombygningen, hvilket naturligt skaber behov for erstatningslokaler, der opfylder de aktuelle arbejdsmiljøkrav.\nSamtidig er bygningen af en mellemgang mellem det nye bofællesskab på Hassinghave og det nuværende Hassinghave blevet flyttet i forhold til det tidligere projekterede, således at gangen kommer til at gennembryde det nuværende genoptræningslokale. Der er derfor også behov for etablering af erstatningsfaciliteter til genoptræningscenteret. Mellemgangen er projekteret i forbindelse med byggeriet af erstatningsboliger, og kan dermed vanskeligt ændres, da erstatningsbyggeriet er så langt i opførelsesfasen, at det er under tag.\nEndelig er der fra ældrechefen et ønske om at få placeret kommunens depot for sygeplejeartikler på Hassinghave, da den nuværende placering i kælderen under Borgergade 41 ikke er hygiejnemæssig forsvarlig i længden.\nChristensen & Rottbøll a/s har udarbejdet et forslag til fremtidig indretningsplan for hele Hassinghave, der tager højde for samtlige ovennævnte problemstillinger og samtidig bevarer de nuværende faciliteter og aktivitetslokaler til brugerrådet. Indretningsforslaget kan ses i bilaget ? side 7.\nI forbindelse med planlægningen af ombygningen af Hassinghave bedes der taget politisk stilling til ombygning/nybygning af personale- og servicefaciliter.\nBehovet for personalefaciliteter kan ikke umiddelbart reduceres, med mindre det besluttes at flytte basen for eksempelvis hjemmehjælpsgrupperne eller genoptræningscenteret. Skal man forholde sig til denne del, vil det være realistisk at overveje en anden placering af genoptræningscenteret.\nEn anden mulighed kan være at reducere det areal til aktivitetslokaler, som brugerrådet disponerer over. Ved eksempelvis at omdanne det ene aktivitetslokale til nyt genoptræningslokale vil behovet for nybyggeri i forbindelse med ombygningen reduceres væsentligt.\nDer bedes derfor taget stilling til\nFor at kunne tilrettelægge ombygningen af Hassinghave er det endvidere en forudsætning, at der tages politisk stilling til placering, størrelse og ejerforhold i forbindelse med de kommunale aflastningspladser, der i dag tilbydes på Hassinghave og Fjordparken. Denne sag er rejst særskilt på dagsordenen.\nDet er endvidere en forudsætning at der politisk tages stilling til hvor mange lejligheder der ønskes tilknyttet hvert bofællesskab på ældre- og plejecentrene i Hals Kommune. Denne sag er ligeledes rejst særskilt på dagsordenen.\nEn ombygning af Hassinghave efter de i pkt. 1 (og bilagene) skitserede ændringsforslag vil resultere i et overskud på 612.100 kr. mod forventet 4.235.200 kr. Årsagen til det reducerede overskud skal primært findes i det forøgede areal til servicearealer, idet det øger udgifterne til servicearealer med 2.722.300 kr. i forhold til det oprindelige samt indvirker på salgsprisen, således at indtægtssiden reduceres med 624.500 kr. Endelig bliver det samlede projekt dyrere, hvorfor grundkapitalen på de 7% af anlægssummen forøges med 276.300 kr.\nVed alternativ nr. 2 reduceres behovet for nybygning af genoptræningslokale, og Sundby-Hvorup Boligselskab skønner, at det vil betyde en forøgelse af det kommunale overskud i forbindelse med ombygningen på kr. 962.500 til i alt kr. 1.574.600.\nBeregning af det kommunale overskud ved alternativ nr. 3 vil foreligge til temadagen d. 25. marts 2003.\nI ovenstående redegørelse er det forudsat, at vi lejer aflastningsboligerne frem for at eje. Der henvises i denne forbindelse til sag nr. 17517 om aflastningspladser. Endelig henvises til sag nr. 17505 for det økonomiske overblik.\nEn ombygning af Hassinghave som skitseret vil sikre tidssvarende personale- og kontorfaciliteter, der opfylder gældende regler i arbejdsmiljølovgivningen.\nSagen skal fremsendes til høring i ældrerådet.\nDer er nedsat et Byggeudvalg i forbindelse med nybyggeriet ved og ombygningen af Hassinghave. Byggeudvalget skal efterfølgende medvirke til detailprojekteringen af ombygningen.\nDer skal gennemføres orienteringsmøder for beboere og pårørende om de samlede planer for Hassinghave, inkl. håndtering af de praktiske problemstillinger i forbindelse med ombygningen.\nSkitseudkast til ombygning af Hassinghave fra Christensen & Rottbøll (er tidligere fremsendt)\nØkonomisk status ved ombygning af ældrecenteret Hassinghave (eftersendes)\n47 Status for og placering af Hals Kommunes aflastningspladser på ældreområdet\nJournal nr. 16.07.06G01 / /Sagsid 17517\nDer bedes taget stilling til status for og placering af Hals Kommunes aflastningspladser på ældreområdet\nSocialudvalget og byrådet tager stilling til antallet af aflastningspladser samt deres geografiske fordeling i kommunen\nSocialudvalget og byrådet beslutter hvilken størrelse aflastningspladserne skal etableres med\naflastningspladserne sælges med øvrige plejeboliger til det kommunale almennyttige boligselskab, og derefter lejes af kommunen til fornøden dækning af behovet for aflastningspladser.Ældrerådets møde 13. februar 2003:\nÆldrerådet indstiller, at\nantallet af aflastningspladser samt deres geografiske fordeling i kommunen fastholdes uændret, idet en belægningsprocent i år 2002 på 83,93% og på 77% for aflastningspladser på henholdsvis Hassinghave og Fjordparken viser, at de bliver brugt\naflastningspladserne etableres i en størrelse som øvrige plejeboliger, dette af hensyn til fleksibiliteten, - der skal som minimum være en valgmulighed for to-rums boliger\n- ejer- / lejer- forholdet overlades til politisk beslutning.Socialudvalgets møde 25. marts 2003 Punkt 56:\nDet indstilles, at aflastningspladserne fastholdes fordelt mellem Hassinghave og Fjordparken, og at der i forbindelse med ombygningen af Hassinghave lejes i alt 8 boliger til aflastning.Ældrerådets møde 26. marts 2003:\nÆldrerådet har behandlet sagen, men har ikke yderligere at tilføje.Byrådets møde 26. marts 2003 Punkt 40:\nDer vil blive eftersendt notat om aflastningspladser m.v. samt bilag med økonomiske konsekvenser af de forskellige valgmuligheder.\nByrådets møde 7. april 2003 Punkt 47:\nDer skal etableres 10 1-rums aflastningspladser på Hassinghave.\nDe 8 på Fjordparken videreføres.\nSagen har tidligere været drøftet i socialudvalg og økonomidudvalg, hvor det blev besluttet at afvente endelig stillingtagen til efter temadagen d. 25. marts 2003.\nI følge Lov om social service § 72 sørger kommunen for tilbud om afløsning eller aflastning til ægtefælle, forældre eller andre nære pårørende, der passer en person med nedsat fysisk eller psykisk funktionsevne\nI henhold til Hals Kommunes kvalitetsstandard på området indbefatter aflastning udenfor hjemmet bl.a. tilbud om natophold eller døgnophold (over 24 timer) i en plejebolig (aflastningsplads).\nHals Kommune råder aktuelt over 5 aflastningspladser på Hassinghave og 8 aflastningspladser på Fjordparken. I forbindelse med den planlagte ombygning af Hassinghave og en eventuelle ombygning af Fjordparken er der behov for at få afklaret den politiske holdning til følgende emner:\nAntallet af og den fremtidige fysiske placering af aflastningspladserne\nDen ønskede størrelse på de fremtidige aflastningspladser\nDen fremtidige ejerstatus for aflastningspladserne\nDer har i 2002 været en gennemsnitlig belægning på kommunens aflastningspladser på 83,93 % på Hassinghave og 77 % på Fjordparken. Kommunen har kun anvendt 6 ud af 94 betalingsfrie liggedage på sygehusene som vi har haft til rådighed i relation til udskrivning af plejekrævende borgere. For 2002 må dimensioneringen af antallet af aflastningspladser derfor siges at have været passende i forhold til behovet.\nDet er imidlertid vanskeligt at forudse udviklingen i behovet for aflastningspladser, idet der er en tendens til tidligere udskrivning fra sygehusene samtidig med at Nordjyllands Amt har besluttet at fjerne de betalingsfrie liggedage på sygehusene. For 2003 har Hals Kommune således allerede modtaget regning på i alt ca. 15.000 kr. for betaling for færdigbehandlede patienter, som det ikke har været muligt umiddelbart at hjemtage.\nAktuelt må det dog forudsættes, at der er behov for et uændret antal af aflastningspladser.\nMed hensyn til den fremtidige placering af aflastningspladserne har der tidligere været drøftet en mulighed for at samle aflastningspladserne på Fjordparken under hensyn til at væksten i ældrebefolkningen er større her end i Vester Hassing samtidig med, at det nuværende Fjordparken efter ombygningen af Hassinghave vil rumme de mindste lejligheder. Endvidere ville der ved en ombygning af Hassinghave, men ikke Fjordparken være forskellige økonomiske forudsætninger for driften af aflastningspladserne.\nDa det i mellemtiden er blevet aktuelt at drøfte en eventuel ombygning af Fjordparken, der betyder at såvel lejlighedsstørrelserne som de økonomiske driftsvilkår kan blive de samme som på Hassinghave, er der efter forvaltningens opfattelse ikke umiddelbar grund til at samle aflastningspladserne i Hals.\nDet bør drøftes, om fordelingen af aflastningspladser skal udjævnes mellem områderne, eksempelvis ved etablering af 6 aflastningspladser på Hassinghave, idet der er en tendens til at aflastningspladserne på Fjordparken i høj grad bruges i forbindelse med ventetid på en ordinær plejebolig på dette ældrecenter.\nI det aktuelt besluttede byggeprogram planlægges der generelt udfra at kommende ældre- og plejeboliger etableres som 2-rums boliger. Der skal tages stilling til om de kommende aflastningspladser skal etableres som 1-eller 2-rums lejligheder. Fordelen ved de større lejligheder er, at dette giver en fleksibilitet i anvendelsen af lejligheden både som aflastningsplads og som ordinært lejemål. Omvendt vil etablering af 2-rums lejligheder til aflastning være mere pladskrævende og dyrere i årligt drift.\nDer skal tages stilling til ejerforholdet i forhold til de fremtidige aflastningspladser. I forbindelse med ombygningen af ældrecentrene og det kommunale salg af dele af bygningerne til et kommunalt almennyttigt boligselskab skal der vælges mellem følgende to modeller:\nKommunen fastholder det direkte ejerskab af aflastningspladserne og ombygger disse til dagens standard. Dette vil medføre et uændret driftsudgiftsniveau (el, vand, varme, vedligeholdelse), men vil kræve en kommunal investering i ombygning på anslået 1. mio. kr. pr. lejlighed. Ved en sammenligning af de to modeller vil der udover de direkte driftsomkostninger skulle tillægges forrentning af det kommunale kapitalindskud. Ulempen ved denne model er, at lejlighederne ikke senere i tilfælde af ændret behov for aflastningspladser vil kunne omdannes til almennyttige lejemål som de øvrige på centeret.\nAflastningspladserne sælges som øvrige lejligheder til det kommunale almennyttige boligselskab, og kommunen lejer herefter det antal boliger, der er nødvendigt for at kunne leve op til kvalitetsstandarden på området. Ulempen ved denne model er umiddelbart at de direkte driftsomkostninger i forbindelse med aflastningspladserne stiger svarende til huslejeniveauet. Fordelen er at der sikres en fleksibilitet, idet der løbende vil kunne foretages en afvejning af hvor mange aflastningsboliger kontra ordinære plejeboliger, der er behov for.\nDet gælder generelt for tilbudet om aflastningspladser i henhold til servicelovens § 72, at det skal stilles vederlagsfrit til rådighed for borgeren. Der opkræves dog 56 kr. pr. døgn eksklusiv varm mad. Betalingen dækker drikkevarer, øvrige måltider og vask af linned. For den varme mad betales den gældende dagspris.\nNedenstående belyser den økonomiske forskel på valget af ovennævnte model 1 og 2:Model 1:\nSåfremt kommunen vælger at eje de forudsatte 5 aflastningspladser på Hassinghave vil det medføre ombygningsudgifter på anslået 5.000.000 kr. (alternativt kr. 6.000.000 ved 6 aflastningspladser) samt en mindreindtægt ved salg på ca. 970.000 kr. samt en mindreindtægt på tilskud til servicearealerne á 40.000 kr. pr. bolig, i alt 200.000 kr. Til gengæld reduceres kommunens grundkapital med 7% af 970.000 kr., idet anlægsudgiften reduceres med dette beløb, i alt 67.900 kr. Med andre ord vil kommunen fra start "miste" 6.102.100 kr., (alternativt 7.102.100) hvortil kommer den løbende vedligehold, renovation, forsikringer osv. i 30 år.Model 2:\nSåfremt kommunen vælger at leje aflastningsboligerne vil der påløbe løbende husleje over 30 år á ca. 3.900 kr. pr. måned pr. bolig ved etablering af 2 rums lejligheder med et bruttoareal på ca. 65 kvm., i alt 7.020.000 kr., men dette beløb inkluderer så løbende vedligehold renovation, forsikringer osv.\nVed etablering af aflastningsboligerne som 1 rums-lejligheder med et bruttoareal på ca. 50 kvm. vil der påløbe husleje over 30 år á ca. 2.900 kr. pr. måned pr. bolig, i alt 5.220.000 kr. ved 5 aflastningsboliger, alternativt 6.264.000 kr. ved 6 aflastningsboliger.\nDa model 2 er den umiddelbart bedst rentable, er det den model, som er lagt til grund i beregningerne i sag nr. 15167 om ombygning af Hassinghave samt sag nr. 17505 om økonomisk status.\nSagen skal fremsendes til høring i ældrerådet inden endelig beslutning træffes af byrådet. Der er indkaldt til ekstraordinært ældrerådsmøde d. 26/3-2003.\nLov om social service § 72\nNotat om aflastningspladser m.v. (eftersendes)\n48 Stillingtagen til eventuel forøgelse af antallet af pladser på de tre bofællesskaber på Hassinghave fra seks til otte pladser pr. bofællesskab.\nJournal nr. 16.15.01G01 / /Sagsid 17524\nStillingtagen til en eventuel forøgelse af antallet af pladser på de tre bofællesskaber på Hassinghave fra seks til otte pladser pr bofællesskab.\nAt antallet af pladser på hvert af de tre bofællesskaber på Hassinghave udvides fra seks til otte pladser.\nSåfremt antallet af pladser pr. bofælleskab udvides fra seks til otte pladser, beders socialudvalget endvidere tage stilling til, hvorvidt :\n1: Den nuværende normering pr. plads på 29,42 time ugentlig fastholdes.\n(Dette vil kræve en opnormering på i alt 114,84 timer ugentlig)\n2: Den nuværende normering pr. plads sænkes til 24,64 time ugentlig.\n(Der overføres det ugentlige gennemsnitlige timeforbrug udenfor bofællesskaberne på 10,28 time pr. ekstra plads. Dette betyder en mindre normering pr. plads men vil være udgiftsneutralt ).Socialudvalgets møde 4. februar 2003 Punkt 22:\nIndstilles til godkendelse og videre behandling i Økonomiudvalget. Spørgsmålet om normering fremsættes som indsatsområde i forbindelse med budget 2004.Økonomiudvalgets møde 11. februar 2003 Punkt 24:\nUdsat. Behandles på temamøde den 25. marts med henblik på at træffe beslutning på Byrådsmødet den 26. marts.Ældrerådets møde 13. februar 2003:\nÆldrerådet anbefaler, at\nantallet af pladser på de tre bofællesskaber på Hassinghave udvides fra seks til otte pladser, da der i øjeblikket er behov for flere pladser til demente - og statistikken viser, at dette behov vil blive større i de kommende år\nden nuværende normering pr. plads på 29,42 time ugentlig fastholdes, da der ellers vil ske en uacceptabel forringelse af forholdene for de demente.\nSocialudvalgets møde 25. marts 2003 Punkt 57:Socialudvalget indstiller, at der etableres 4 bofællesskaber med 8 boliger i hver. Spørgsmålet om normering fremsættes som indsatsområde i forbindelse med budget 2004.Ældrerådets møde 26. marts 2003:\nÆldrerådet har behandlet sagen, men har ikke yderligere at tilføje.\nByrådets møde 26. marts 2003 Punkt 41:\nByrådets møde 7. april 2003 Punkt 48:\nAntallet af pladser på hvert af de 3 bofællesskaber på Hassinghave udvides fra seks til otte pladser.\nPersonalenormeringen optages ved budgetlægningen.\nI forbindelse med det nye skitseforslag til ombygning af Hassinghave udarbejdet af Christensen & Rottbøll a/s er boligdelen skitseret som tre bofællesskaber med otte pladser på hver i alt 24 pladser. Dette er en udvidelse fra de nuværende seks pladser pr. bofællesskab til 8 pladser pr bofællesskab, i alt en udvidelse med 6 pladser.\nHassinghave rummer to bofællesskaber til demente og et bofællesskab primært til brugere med psykiske problemer men også meget plejekrævende beboere. Der er politisk besluttet fast normering på de to demensbofællesskaber.\nDet tredje bofællesskab har ligeledes en fast normering af samme størrelse som de to demensbofællesskaber, idet plejebehovet, behovet for faste rammer og fast personale er lige så stort som på demens- bofællesskaberne. Der er ikke en politisk beslutning om en fast normering på dette bofællesskab.\nDer er på de 3 bofællesskaber en normering pr. bofællesskab på 29,42 time pr plads. Heri er ikke medregnet aftenvagt efter kl. 21.30 samt nattevagt til kl. 7.00, som deles med resten af huset.\nDer er pt. 4 demente borgere samt 4 borgere med psykiske problemer / alment svækkede på venteliste til bofællesskaberne i Vester Hassing.\nForvaltningen har nedenfor beskrevet forskellige modeller for bemanding ved en udvidelse med to pladser pr. bofællesskab samt fordele og ulemper herved.\nDen nuværende normering pr. plads på 29,42 time ugentlig fastholdes.\nAntallet af demenspladser I Vester Hassing øges fra 12 til 16.\nDer vil kunne planlægges at 2 medarbejdere er på arbejde samtidigt, således at en medarbejder kan være sammen med beboerne i opholdsstuen, mens den anden medarbejder kan hjælpe beboerne på stuerne. Dette giver ro samt mulighed for at lave forskellige aktiviteter med beboerne.\nDet vil kræve en opnormering på 114,84 timer ugentlig for Hassinghaves vedkommende,\n((29,42 ?10,28 *6) timer excl. timer for søndagsafspadsering ) svarende til 3,10 fuldtidsstilling.\nDen nuværende normering pr plads sænkes fra 29,42 til 24,64 timer ugentlig.\nModellen er udgiftsneutral, idet der overføres 10,28 time pr. uge pr. ekstra plads svarende til det gennemsnitlige bevilgede timetal til beboere udenfor bofællesskaberne på Hassinghave.\nÆndret serviceniveau, idet de 10,28 timer pr. ekstra plads alene dækker individuelt visiterede ydelser. Det vil sige hjælp til personlig pleje, og ernæring samt praktiske opgaver som tøjvask rengøring og indkøb. Der er således ikke afsat tid til samvær på fællesarealer. Det betyder at der samlet vil være mindre tid til samvær på fællesarealer med alle beboere. Dette vil kunne opleves ved at beboerne vil komme ud for at være alene i opholdsstuen med uro og utryghed til følge i kortere eller længere tid alt efter hvor megen tid medarbejderne skal bruge sammen med den enkelte borger under udførelsen af de individuelt visiterede ydelser.\nVagten fra kl. 21.30 til kl. 7.00 næste morgen er i begge modeller fælles med resten af huset.\nDer henvises endvidere til rapporten "Forslag til forbedring af forholdene på Hals kommunes demensafsnit" behandlet på socialudvalgsmøde den 2.4.2002.\nModel 1: Normering øges med 3,10 fuldtidsstilling.\nAnslået årlig lønudgift: (3,10* 263.500 kr.+ 14,6 % vikarmidler og afspadsering for søndag, aftentillæg , uniformsgodtgørelse )= 936.000 kr.\nModel 1: En forøgelse af normeringen med 3,10 stilling.( baseret på en 37 timers uge).\nRapport: Forslag til forbedring af forholdene på Hals kommunes demensafsnit. ( Marts 2003).


Krumtap + masser af svejs + øl = stor succes! | TEUFELSKERLE\nJeg nåede lige inden flytningen at skille unit motoren helt ad, og konstatere at møtrikken, der holdt sludge trap’en inde, var maltrakteret til en uformelig klump metal, smurt ind i loctite. Siden rykkede vi pløkkerne op og drog mod Nordvest, og på rekordtid har vi fået værkstedet sat op så flot, at alle har blod på tænder, hænder og tænger, for at komme til at skrue på maskinerne (nu hvor dagen jo allerede har tiltaget 4 timer!).\nNu fik Svejsemand den geniale idé, at der bare skulle en hel masse svejs til (ligesom på min krumtap-not), så skulle den nok komme af.\nSåledes blev der svejset en møtrik ovenpå møtrikken, som blev fyldt op med svejs til den var rødglødende – og ud kom den!\ntil vores store overraskelse var der slet ikke nogen sludge trap inde i krumtappen… Ikke så godt. For den skal sortere skidt og skruer fra olien så det ikke bliver slynget videre rundt i motoren.\n… så stemplerne har set bedre dage, ligesom sølerne, og krumtappen skal nok også drejes af. Cylinderen skal hones og måske bores op. Jeg må ned til det nærmeste pengetræ, og vente på lidt nedfaldsfrugt…\nNok om det – Søren fik grundet sin tank, og vi forsøgte ihærdigt at få ham til at kaste sig ud I at modificere bunden, så den passer bedre på stellet (do it!).\nVores meget fine, nye værkstedsbord med 3 mm stålplade ovenpå.\nMens der ihærdigt blev drukket øl i det tilstødende lokale, blev der fortalt røverhistorier og planlagt skruerier på værkstedet…\nHail Hail Latebirds!


Af Helle Bundgaard Poulsen\n26. jan 2014, kl. 15:57 Opdateret: 21. mar 2014, kl. 14:11\nVi skal leve vores liv, så selv bedemanden bliver ked af det, når vi dør. Det er for mig summen af det, vi hører i dag.\nNår vi sætter os selv i centrum, så peger Jesus altid på de andre. Spørger vi som apostlene: Giv os større tro! Så siger Jesus: I tager fejl! Troen er ikke noget, der kan måles. Som vi tager vores temperatur med et termometer eller måler vores livvidde med et målebånd. Troen hører til i kassen med umålelige ting – sammen med håbet og kærligheden. Vi kan ikke håbe lidt eller meget. Enten er vi håbefulde, eller også siger vi, at alt håb er ude. Vi kan ikke elske lidt eller meget. Vi kan ikke sige: Hvor højt elsker du mig? Så meget eller så meget? Eller hvor længe vil du elske mig? Et år, ti år eller for evigt? Hvis vi hele tiden tager temperaturen på vores kærlighedsforhold, så er det på vej til at gå i stykker. Vore venskaber og vores liv med dem, vi elsker, lever af den hengivenhed og ømhed, vi har for hinanden. Det, at vi mærker, at vi er vigtige for et andet menneske. Og kærlighed, det er ikke noget, vi kan kræve. Vi kan højst bede om den. Vi kan bede et andet menneske om at lægge os ved sit hjerte. Lige sådan med troen. Vi kan ikke kræve tro. Vi kan højst bede om den. Vi kan bede Gud om at give os tro. Ikke mere tro eller større tro, men bare tro.\nNår vi sætter os selv i centrum, så peger Jesus altid på de andre. Og alligevel bliver vi ved med at kredse om vores egen tro og at tage temperaturen på den. Vi fedter med den, fumler med den og tumler med den. Vi udråber os selv til ateister, agnostikere, kulturkristne, søgende, troende og tvivlere. Det er særlig fint at være søgende. Søren Kierkegaard var skarp, da han sagde, at troens modsætning ikke er tvivl, men fortvivlelse. For tvivler, det kan man sidde og være i ro og mag, men er man fortvivlet, så er det hele ens eksistens, der står på spil. I virkeligheden er de fleste af os dybt troende mennesker. Vi går rundt med en næsten blind tillid til Gud, ikke ulig fader Abrahams. Der er så meget tro i vores liv. Vi står op hver morgen, som om vi skal leve evigt. Vi tager bilen eller cyklen og kører afsted i tillid til, at vi nok skal komme godt frem. Det er tro, og det er tillid til, at den Gud, der har givet os liv og vejrtrækning, sørger for os. Hvis vi stod op hver morgen, tynget af livet og frygtsomme og bange for at gå ud af huset, så ville der blive endnu mindre af livet sammen med de andre.\nNår vi sætter os selv i centrum, så peger Jesus altid på de andre. Spørger vi Giv os større tro? Hvad mener vi så? Er det en tro, der skal hjælpe os selv, eller en tro, der skal gøre livet lettere for andre? På Institut for Folkesundhedsvidenskab forsker man i tro og helbred. Det viser sig, at forbøn hjælper, at et sygt menneske faktisk får det bedre, når andre beder for det. Og det viser sig, at kirkegang forlænger livet med halvandet år. Gud elsker selvfølgelig ikke kirkegængere mere end andre. Men det er åbenbart godt for vores mentale sundhed at høre til i en menighed. Måske fordi udgangspunktet her i kirkerummet er, at vi netop ikke er perfekte. Her er vi fælles om at bokse og bakse med livet, her tør vi tale om fadæserne og fiaskoerne. Mødet med Gud og med de andre hjælper os måske til at forsone os med hændelser og episoder i vores historie, som ellers ville tage magten fra os og skævvride hele vores tilværelse. Og hjælper forbøn, så er det måske, fordi det, at vi beder for et andet menneske, er udtryk for den omsorg, vi i alt har for det menneske, og som er med til at lette dets tilværelse. Troen er altså ikke noget, vi skal præstere. Troen er ikke et supplement til alt det andet, vi kan. Troen er det, der bærer vores liv med hinanden.\nNår vi sætter os selv i centrum, så peger Jesus altid på de andre. Det er selvfølgelig irriterende, hvis vi gerne vil tale om os selv. Men det er også en befrielse og en aflastning. Så er vi altså heller ikke vigtigere. Da vores gamle biskop Jan Lindhardt skrev sine erindringer, kaldte han dem En biperson i mit liv. Med titlen spiller han på det, at vi kristeligt talt altid kommer ind på en tredjeplads. Fordi Gud er nummer ét og næsten, medmennesket, nummer to. Det er sådan, jeg hører Jesu ord til apostlene i dag. Jesus flytter fokus fra os til de andre. Det er de andre, der er hovedpersonerne, vi selv er kun bipersoner. Sagt på nudansk: Din tro er ikke kun din egen lille private tro, som du skal kæmpe med og dømme inde eller ude. Din tro har det bedst sammen med andre. Det er her, i livet med andre mennesker, når du glemmer dig selv, at du opdager, hvad tro er. Jesus gav os et vink med en vognstang, da han lærte os bønnen Fadervor. Apostlene ville gerne lære at bede. Lær os at bede! sagde de. Og så lærte han dem Fadervor, hvor vi jo netop siger Vor Fader og ikke Min Fader. Fordi troen er til deling. Som vi oplever det netop nu, hvor vi er til gudstjeneste. Vi er noget helt særligt hver især. Det ser vi, når der om lidt sættes spot på dåbsbørnene. Og når vi får brødet og vinen hver især. Men vi er ikke mere særlige, end at de andre også er det. Guds mening med vores liv er, at vi skal træde et skridt tilbage og være der for de andre. Så vores eftermæle netop ikke bliver: Han var et dumt svin, der kun tænkte på sig selv.\nDet er den amerikanske forfatter Mark Twain, der sagde: Man skal leve sit liv, så selv bedemanden bliver ked af det, når man dør. Han var god til oneliners. Da han i 1897, 13 år før sin død, opholdt sig i Europa, opstod det rygte i Amerika, at han var død. Da det kom ham for øre, telegraferede han straks hjem: Rygterne om min død er stærkt overdrevne. Slut.